Diari Oficial de la Generalitat Valenciana


Sumari del DOGV 1364, del 13-08-1990 (1990/818462)

ORDRE de 9 de juliol de 1990, de la Conselleria de Treball i Seguretat Social, per la qual es fa una convocatòria de subvencions a les entitats sense intenció de lucre i a les organitzacions sindicals de treballadors, destinades a recolzar els treballadors de la verema, durant l'any 1990.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/09/(2)/dof/vci/html**

### Dades del document

Número de DOGV
:   1364

Data del DOGV
:   13-08-1990

Secció del DOGV
:   DISPOSICIONS GENERALS

Número del document
:   1990/818462


Data del document
:   09-07-1990

Organisme emissor
:   Conselleria de Treball i Seguretat Social

Tipus de document
:   Ordre

Ordre de 9 de juliol de 1990, de la Conselleria de Treball i Seguretat Social, per la qual es fa una convocatòria de subvencions a les entitats sense intenció de lucre i a les organitzacions sindicals de treballadors destinades a recolzar els treballadors de la verema, durant l'any 1990.  
Entre les competències assignades a la Conselleria de Treball i Seguretat Social figura la protecció i ajuda als grups o sectors socials necessitats de protecció especial, activitat que no s'esgota exclusivament amb la utilització dels mitjans propis de què disposa sinó que, a més, pot i ha d'estimular l'activitat d'altres entitats perquè, en l'exercici de les activitats que li són pròpies, promoguen diverses accions de suport a sectors determinats, a fi que en circumstàncies excepcionals puguen ser objecte d'una atenció més intensa.  
En aquest sentit, les entitats sense intenció de lucre i les organitzacions sindicals, en la seua funció de cobertura social de les despeses que comporta el desplaçament dels treballadors a França, recapten la concessió d'ajudes.  
En aquesta línia d'actuació s'ha cregut avinent d'establir determinades subvencions a les entitats sense intenció de lucre i a les organitzacions sindicals per tal de realitzar activitats de suport als treballadors del sector de la verema, sector en el qual, malgrat anar decreixent el nombre de treballadors que es desplaça anualment, es considera que cal continuar donant-li suport durant l'any 1990.  
En atenció d?aquests motius, i fent ús de les facultats que em confereix la Llei 5/1983, de 30 de desembre, de Govern Valencià, i el Decret 36/1988, de 21 de març, del Consell de la Generalitat Valenciana, sobre Estructura Orgànica i Funcional de la Conselleria de Treball i Seguretat Social,  
ORDENE:  
Article primer  
Es fa convocatòria de subvencions a favor de les entitats sense intenció de lucre i de les organitzacions sindicals de treballadors per a les activitats de suport als treballadors de la verema per a l'any 1990, per un import total de cinc milions de pessetes.  
Article segon  
Les entitats sense intenció de lucre i les entitats Sindicals que vulguen concórrer a aquesta convocatòria hauran d'aportar els documents següents:  
a) Sol·licitud en forma d'instància en la qual s'identifique l'entitat sol·licitant, i també l'activitat o les activitats que s'han de realitzar i la quantia de la subvenció sol·licitada.  
b) Documents fefaents que justifiquen la capacitat jurídica i d'obrar, respectivament, de l'entitat sense intenció de lucre i del sindicat i de la persona que hi comparega en el seu nom.  
c) Programa detallat, expressant-ne el cost per partides.  
d) Destinació de l?entitat bancària i número de compte a efectes de l?ingrés de l?import de la subvenció concedida.  
Article tercer  
Les sol·licituds es presentaran, juntament amb la documentació requerida, en la Direcció General d'Ocupació i Cooperació en el termini de 15 dies comtats a partir de la publicació d'aquesta ordre.  
En cas d'estar incomplet l?expedient, i d'acord amb l'article 71 de la Llei de Procediment Administratiu, es podrà demanar al sol·licitant que complete la documentació en el termini màxim de 10 dies.  
Article quart  
La Direcció General d'Ocupació i Cooperació dictarà resolució accedint, en tot o en part, o denegant les subvencions sol·licitades, la qual serà notificada als interessats.  
Article cinqué  
Concedida en tot o en part la subvenció sol·licitada, s?abonarà el 50% a l?hora de la notificació de la resolució favorable i el 50% restant es lliurarà després que l?entitat sense intenció de lucre o el sindicat justifiquen un import igual o superior al concedit per la Conselleria de Treball i Seguretat Social.  
Article sisè  
Les subvencions objecte de convocatòria s'abonaran a càrrec de la dotació consignada en la línia de subvenció 407/000/90, del programa pressupostari 322.10.: Foment de l'Ocupació i Regulació Laboral, dels Pressupostos de la Generalitat Valenciana per a 1990, sempre fins al límit total fixat en l'article primer d'aquesta ordre.  
DISPOSICIO FINAL  
La Direcció General d'Ocupació i Cooperació és autoritzada perquè dicte totes les instruccions que calguen en aplicació del que disposa aquesta ordre.  
València, 9 de Juliol de 1990.  
El Conseller de Treball i Seguretat Social,   
MIGUEL DOMENECH


Còpia Permalink ELI